VENDIM
Nr. 78, datë 8.6.2015

PËR TRANSFERIMIN E LICENCËS SË PRODHIMIT TË ENERGJISË ELEKTRIKE NGA SHOQËRIA “UJËSJELLËS-KANALIZIME TIRANË” SHA TE SHOQËRIA “HEC  LANABREGAS” SHA

Në mbështetje të neneve 9; 19 dhe 20, pika 1, të ligjit nr. 9072, datë 22.5.2003, “Për sektorin e energjisë elektrike”, të ndryshuar, dhe nenit 17, të rregullores “Për procedurat e licencimit, modifikimit, transferimit të plotë/të pjesshëm dhe rinovimit të licencave”, Bordi i Komisionerëve i ERE-s në mbledhjen e datës 8.6.2015, pasi shqyrtoi kërkesën e shoqërisë “Ujësjellës-Kanalizime Tiranë” sh.a., licencuar në aktivitetin e prodhimit të energjisë elektrike, me vendimin nr. 99, datë 13.9.2013, të Bordit të Komisionerëve të ERE-s, si edhe relacionin e përgatitur nga Drejtoria e Licencimit dhe e Monitorimit të Tregut dhe Drejtorisë Juridike dhe të Mbrojtjes së Konsumatorit,
konstatoi se:
1. Aplikimi i shoqërisë “Ujësjellës-Kanalizime Tiranë” sh.a., për transferimin e licencës së prodhimit të energjisë elektrike, plotëson tërësisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë:  
- Formatin e aplikimit sipas nenit 9, pika 1 (neni 17, pika 4, germa “a”) është paraqitur dhe plotësuar në mënyrë korrekte; 
- Informacionin me shkrim, ku të shpjegohen arsyet e kërkesës për transferimin e licencës (neni 17, pika 4, germa “b”) është paraqitur dhe plotësuar në mënyrë korrekte;
- Vendimin me shkrim të organeve drejtuese të të licencuarit që shprehin vullnetin për të kërkuar transferimin e licencës (neni 17, pika 4, germa “c”) është paraqitur dhe plotësuar në mënyrë korrekte.
2. Aplikimi i shoqërisë “HEC Lanabregas” sh.a., për transferimin e licencës së prodhimit të energjisë elektrike, plotëson tërësisht kërkesat e parashikuara nga ERE në rregulloren “Për procedurat e licencimit, modifikimit, transferimit të plotë/të pjesshëm dhe rinovimit të licencave”, si më poshtë:  
- Formati i aplikimit (neni 9, pika 1) është paraqitur dhe plotësuar në mënyrë korrekte; 
- Dokumentacioni juridik, administrativ dhe pronësor (neni 9, pika 2) është paraqitur dhe plotësuar në mënyrë korrekte; 
- Dokumentacioni financiar dhe fiskal (neni 9, pika 3) është paraqitur dhe plotësuar në mënyrë korrekte.
Për gjithë sa më sipër cituar, Bordi i Komisionerëve i ERE-s  

VENDOSI:

1. Të transferojë licencën e prodhimit të energjisë elektrike nr. 145, seria PV11SH miratuar me vendimin nr. 99, datë 13.9.2013, të Bordit të Komisionerëve të ERE-s, nga shoqërisë “Ujësjellës-Kanalizime Tiranë” sh.a., te shoqëria “HEC  Lanabregas” sh.a. 
2. Drejtoria Juridike dhe e Mbrojtjes së Konsumatorit ngarkohet për njoftimin e shoqërive “Ujësjellës-Kanalizime Tiranë”  sh.a. dhe “HEC  Lanabregas” sh.a., për vendimin e Bordit të Komisionerëve të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

